
A V I Z

 asupra proiectului de Lege  privind aprobarea Ordonanţei de urgenţă a Guvernului nr. 192/2005 pentru abrogarea Ordonanţei de urgenţă a Guvernului nr. 29/2000 privind sprijinul acordat producătorilor de lapte 


În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege  privind aprobarea Ordonanţei de urgenţă a Guvernului nr. 192/2005 pentru abrogarea Ordonanţei de urgenţă a Guvernului nr. 29/2000 privind sprijinul acordat producătorilor de lapte, trimis cu adresa nr. P.L. x 164 din 15 martie 2006, înregistrat  sub nr. 31/285 din 15 martie 2006.


Camera Deputaţilor este  Cameră  decizională.



Potrivit prevederilor art.61 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 29 martie 2006.



Membrii comisiei au examinat iniţiativa legislativă supusă aprobării, expunerea de motive şi avizul favorabil al Consiliului Legislativ nr. 1849/21.12.2005. Senatul a adoptat această iniţiativă legislativă în şedinţa din  9 martie 2006. 


În urma dezbaterilor, cu unanimitate de voturi, s-a hotărât avizarea favorabilă a proiectului de lege.



În raport de obiectul şi conţinutul său, proiectul de lege face parte din categoria legilor ordinare.

